Document ID: 31983L0514

It-tielet Direttiva tal-Kummissjoni
tas-27 ta’ Settembru 1983
dwar l-approssimazzjoni tal-liġijiet ta’ l-Istati Membri li jirrigwardjaw il-metodi ta’ analiżi neċessarji biex tiġi ċċekkjata l-kompożizzjoni ta’ prodotti kosmetiċi
(83/514/KEE)
IL-KUMMISSJONI TA’ KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunita Ekonomika Ewropea,
Wara li kkunsidrat id-Direttiva tal-Kunsill 76/786/KEE tas-27 ta’ Lulju 1976 dwar l-approssimazzjoni tal-liġijiet ta’ l-Istati Membri relatati mal-prodotti kosmetiċi [1], kif l-aħħar emendata bid-Direttiva 83/341/KEE [2], u b’mod partikolari l-Artikolu 8(1) tagħha,
Billi d-Direttiva 76/768/KEE titlob għall-verifika uffiċjali tal-prodotti kosmetiċi bl-għan li jiġi assigurat li l-kundizzjonijiet preskritti bid-dispożizzjonijiet tal-Komunità li jikkonċernaw il-kompożizzjoni ta’ prodotti kosmetiċi huma sodisfatti;
Billi l-metodi kollha ta’ l-analiżi neċessarji għandhom jiġu preskritti malajr kemm jista’ jkun; Billi diġa ttieħdu żewġ passi lejn il-kisba ta’ dan l-objettiv bid-definizzjoni ta’ ċerti metodi fid-Direttivi tal-Kummissjoni 80/1335/KEE [3] u 82/434/KEE [4], fejn it-tielet pass għandu jikkonsisti fid-definizzjoni tal-metodi għad-determinazzjoni tad-dichloromethane u l-1,1,1-trichloroethane l-identifikazzjoni u d-determinazzjoni tas-sulfat quinolin-8-ol and bis(8-hydroxyquinolinium), id-determinazzjoni ta’ l-ammonja, l-identifikazzjoni u d-determinazzjoni tan-nitromethane, l-identifikazzjoni u d-determinazzjoni ta’ l-aċidu mercaptoacetic fi prodotti li jmewwġu x-xagħar, jillixxaw ix-xagħar u prodotti li jneħħu x-xagħar, l-identifikazzjoni u d-determinazzjoni ta’ hexachlorophene (INN), id-determinazzjoni tas-sodju tosylchloramide (INN), id-determinazzjoni tal-fluworin kollu fi kremi dentali, l-identifikazzjoni u d-determinazzjoni ta’ taħlitiet ta’ organomerkurju, id-determinazzjoni ta’ alkali u ta’ trabijiet naturali sulfidi alkaliniċi;
Billi l-miżuri pprovduti f’din id-Direttiva huma skond l-opinjoni tal-Kumitat fuq l-Adattament tad-Direttiva 76/768/KEE għall-Progress Tekniku,
ADOTTAT DIN ID-DIRETTIVA:
L-Artikolu 1
L-Istati Membri għandhom jieħdu l-miżuri kollha neċessarji biex jassiguraw li matul il-verifiki uffiċjali ta’ prodotti kosmetiċi:
- id-determinazzjoni tad-dichloromethane u l-1,1,1-trichloroethane,
- l-identifikazzjoni u d-determinazzjoni tal-quinolin-8-ol u s-sulfat bis(8-hydroxyquinolinium),
- id-determinazzjoni ta’ l-ammonja,
- l-identifikazzjoni u d-determinazzjoni tan-nitromethane,
- l-identifikazzjoni u d-determinazzjoni ta’ l-aċidu mercaptoacetic fi prodotti li jmewġu x-xagħar, jillixxaw ix-xagħar u prodotti li jneħħu x-xagħar,
- l-identifikazzjoni u d-determinazzjoni ta’ hexachlorophene (INN),
- id-determinazzjoni tas-sodju tosylchloramide (INN),
- id-determinazzjoni tal-fluworin kollu fi kremi dentali,
- l-identifikazzjoni u d-determinazzjoni ta’ taħlitiet ta’ organomerkurju,
- id-determinazzjoni ta’ alkali u sulfidi earth alkaliċi,
jitwettqu skond il-metodi deskritti fl-Anness ta’ hawnhekk.
L-Artikolu 2
L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex ikunu konformi ma’ din id-Direttiva mhux aktar tard mill-31 ta’ Diċembru 1984.
Huma għandhom minnufih jinfurmaw b’dan lill-Kummissjoni.
L-Artikolu 3
Din id-Direttiva hija indirizzata lill-Istati Membri.
Magħmula fi Brussel, fis-27 ta’ Settembru 1983.

Labels: 3
1
15
16